Page:Watty & Meg, or, The wife reformed (2).pdf/9

 9 Fareweel, Meg, I've sworn to lea' thee, So thou'll never see me mair, Meg a' sabbin, sae to lose him, Sic a change had never wist, Held his haun close to her bosom, While her heart was like to burst, O my Watty, will ye lea me, Frien‘less, helpless, to despair ! O ! for this ae time forgi'e ine, Never will I vex you mair. Aye ! ye've aft said that, and broken A your vows ten times a week: No, no, Meg! See there's a token, Glittering on my bonnet cheek. Over the seas I march this morning, Listet, testet, sworn an' a', Forced by your confounded girning; Fareweel, Meg ! for I'm awa'. Then poor Maggy's tears and clamour Gusht afresh, and louder grew, While the weans, wi' mournfu' yaammer, Round their sabbin mother flew. Through the yirth I'll wander wi' you--- Stay, 0 Watty! stay at hanie,